ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Ιανουαρίου 1996 που εξουσιοδοτεί τα κράτη μέλη να προβλέψουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τα γεώμηλα, εκτός από εκείνα που προορίζονται για φύτευση, καταγωγής Τσεχικής Δημοκρατίας (96/113/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά την εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), όπως τροποποιήθηκε τελευταία από την οδηγία 95/66/ΕΚ της Επιτροπής (2), και ιδίως το άρθρο 14 παράγραφος 1,

το αίτημα που υπέβαλε η Γερμανία,

Εκτιμώντας:

ότι, με βάση τις διατάξεις της οδηγίας 77/93/ΕΟΚ, είναι δυνατόν καταρχήν να μην εισαχθούν στην Κοινότητα γεώμηλα άλλα από τα γεώμηλα που προορίζονται για φύτευση, καταγωγής Τσεχικής Δημοκρατίας, εξαιτίας του κινδύνου εισαγωγής ασθενειών γεωμήλων αγνώστων στην Κοινότητα 7

ότι, τα στοιχεία που παρασχέθηκαν από την Τσεχική Δημοκρατία και συλλέχθηκαν κατά την επίσημη επίσκεψη την οποία πραγματοποίησαν υπάλληλοι της Επιτροπής το 1994 έδειξαν ότι υπάρχουν σοβαροί λόγοι να πιστεύεται ότι στην Τσεχική Δημοκρατία μπορεί να γίνει καλλιέργεια γεωμήλων υπό τις κατάλληλες υγειονομικές συνθήκες και ότι, δεν υπήρχαν πηγές μόλυνσης από εξωτικές ασθένειες γεωμήλων, επιπλέον η Τσεχική Δημοκρατία εφάρμοσε ικανοποιητικές προδιαγραφές υγιεινής και ποιότητας στην παραγωγή γεωμήλων 7 ότι, ως συνέπεια των πληροφοριών αυτών, η Επιτροπή επέτρεψε, με την απόφαση 95/97/ΕΚ (3), σε ορισμένα κράτη μέλη να προβλέψουν, υπό ορισμένες συνθήκες για την περίοδο 1995, παρεκκλίσεις όσον αφορά τα γεώμηλα εκτός από εκείνα που προορίζονται για φύτευση, καταγωγής Τσεχικής Δημοκρατίας 7

ότι, για τεχνικούς λόγους, δεν πραγματοποιήθηκαν εισαγωγές στο πλαίσιο της απόφασης 95/97/ΕΚ 7

ότι υφίστανται ακόμη οι περιστάσεις που δικαιολογούν την άδεια αυτή 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Επιτρέπεται στα κράτη μέλη να προβλέψουν, με βάση τους όρους που θεσπίζονται στην παράγραφο 2, εξαιρέσεις από το άρθρο 4 παράγραφος 1 της οδηγίας 77/93/ΕΟΚ, όσον αφορά την απαγόρευση που αναφέρεται στο μέρος Α σημείο 12 του παραρτήματος ΙΙΙ για γεώμηλα άλλα από εκείνα που προορίζονται για φύτευση, καταγωγής Τσεχικής Δημοκρατίας.

2. Πρέπει να πληρούνται οι ακόλουθοι ειδικοί όροι:

α) τα γεώμηλα πρέπει να είναι άλλα από εκείνα που προορίζονται για φύτευση 7

β) πρέπει να προέρχονται από γεώμηλα προς σπορά που έχουν πιστοποιηθεί με βάση το σύστημα πιστοποίησης γεωμήλων προς σπορά της Τσεχικής Δημοκρατίας ή από γεώμηλα προς σπορά που έχουν πιστοποιηθεί σε ένα από τα κράτη μέλη 7

γ) πρέπει να έχουν υποστεί επεξεργασία ώστε να εμποδιστεί η ικανότητά τους προς βλάστηση 7

δ) πρέπει να έχουν καλλιεργηθεί σε περιοχές γνωστές ως απαλλαγμένες από Synchytrium endobioticum (Schilbersky) Percival (όλα τα είδη εκτός από το Είδος 1, το κοινό ευρωπαϊκό είδος), και να μην υπάρχουν συμπτώματα Synchytrium endobioticum (Schilbersky) Percival ούτε στον τόπο παραγωγής ούτε σε άμεση γειτνίαση μ' αυτόν επί ένα εύλογο χρονικό διάστημα 7

ε) πρέπει να έχουν καλλιεργηθεί σε περιοχές για τις οποίες είναι γνωστό ότι δεν έχει παρουσιασθεί Pseudomonas solanacearum (Smith) Smith 7

στ) τακτικοί προγραμματισμένοι έλεγχοι εισαγωγών στην Τσεχική Δημοκρατία και γεωμήλων προς σπορά και γεωμήλων κατανάλωσης που διατίθενται για εμπορία εντός της Τσεχικής Δημοκρατίας συνεχίζονται με την εξέταση και δοκιμή αντιπροσωπευτικών δειγμάτων και με επιστημονικά αναγνωρισμένες μεθόδους για την ανίχνευση των Clavibacter michiganensis (Smith) Davis et al. ssp. sepedonicus (Spieckermann et Kotthoff) Davis et al, Pseudomonas solanacearum (Smith) Smith και ατράκτωσης των κονδύλων των γεωμήλων 7

ζ) τα μηχανήματα που χρησιμοποιούνται στο χειρισμό των γεωμήλων πρέπει να προορίζονται αποκλειστικά γι' αυτά, ή να έχουν απολυμανθεί με κατάλληλο τρόπο μετά από κάθε χρήση τους για άλλους σκοπούς 7

η) τα γεώμηλα πρέπει να συσκευάζονται είτε σε καινούργιους σάκους είτε σε κιβώτια που έχουν απολυμανθεί κατάλληλα 7 και σε κάθε σάκο ή κιβώτιο πρέπει να τοποθετείται επίσημη ετικέτα με τις πληροφορίες που αναφέρονται στο παράρτημα 7

θ) πριν από την εξαγωγή τους, τα γεώμηλα πρέπει να καθαρίζονται από το χώμα, τα φύλλα ή άλλα φυτικά υπολείμματα 7

ι) τα γεώμηλα που προορίζονται για την Κοινότητα θα συνοδεύονται από φυτοϋγειονομικό πιστοποιητικό που έχει εκδοθεί στην Τσεχική Δημοκρατία σύμφωνα με το άρθρο 7 της οδηγίας 77/93/ΕΟΚ, με βάση την εξέταση που καθορίζεται σ' αυτήν, ιδιαίτερα ως προς την απουσία των επιβλαβών οργανισμών που αναφέρονται στα στοιχεία δ) και στ).

Το πιστοποιητικό θα αναφέρει κάτω από τον τίτλο «συμπληρωματική δήλωση», τη δήλωση «η παρούσα αποστολή πληροί τους όρους που έχουν τεθεί με την απόφαση 96/113//ΕΚ» 7

κ) τα γεώμηλα θα εισάγονται από ορισμένα σημεία εισόδου τα οποία θα καθορίζονται για τους σκοπούς αυτής της παρέκκλισης από το κράτος μέλος το οποίο εφαρμόζει αυτή η παρέκκλιση 7

λ) αρκετά πριν από κάθε εισαγωγή στην Κοινότητα, ο εισαγωγέας πρέπει να γνωστοποιεί την εισαγωγή αυτή στα υπεύθυνα επίσημα όργανα του κράτους μέλους εισαγωγής, και το εν λόγω κράτος μέλος πρέπει να διαβιβάζει, στη συνέχεια, τις λεπτομέρειες της ανακοίνωσης στην Επιτροπή, προσδιορίζοντας:

- τον τύπο του υλικού,

- την ποσότητα,

- τη δηλωμένη ημερομηνία εισαγωγής και το σημείο εισόδου.

Ο εισαγωγέας θα ενημερώνεται επίσημα πριν από την εισαγωγή για τους όρους που παρατίθενται στα στοιχεία α) έως μ) 7

μ) οι επιθεωρήσεις που απαιτούνται σύμφωνα με το άρθρο 12 της οδηγίας 77/93/ΕΟΚ διενεργούνται από τα υπεύθυνα επίσημα όργανα που αναφέρονται στην ως άνω οδηγία. Με την επιφύλαξη της παρακολούθησης που αναφέρεται στο άρθρο 19α, παράγραφος 3, δεύτερο εδάφιο, πρώτη περίπτωση, η Επιτροπή καθορίζει σε ποιό βαθμό οι επιθεωρήσεις που αναφέρονται στο άρθρο 19α παράγραφος 3 δεύτερο εδάφιο δεύτερη περίπτωση της εν λόγω οδηγίας ενσωματώνονται στο πρόγραμμα επιθεώρησης σύμφωνα με το άρθρο 19α παράγραφος 5 στοιχείο γ) της οδηγίας αυτής 7

ν) τα κράτη μέλη που εφαρμόζουν την εν λόγω παρέκκλιση, σε συνεργασία, εφόσον ενδείκνυται, με το κράτος μέλος εισαγωγής, εξασφαλίζουν ότι, για κάθε φορτίο γεωμήλων που εισάγεται σύμφωνα με την απόφαση αυτή, λαμβάνονται τουλάχιστον δύο δείγματα 200 κονδύλων ανά 50 τόνους, ή μέρος της ποσότητας αυτής, για επίσημη εξέταση, όσον αφορά το Pseudomonas solanacearum, σύμφωνα με τη διαδικασία καραντίνας αριθ. 26 για το Pseudomonas solanacearum, όπως θεσπίστηκε από την ευρωπαϊκή και μεσογειακή οργάνωση φυτοπροστασίας (ΕΜΟΦ) (4) ή με κάποια άλλη διαδικασία που έχει εγκριθεί σύμφωνα με τη διαδικασία που θεσπίζεται στο άρθρο 16α) της οδηγίας 77/93/ΕΟΚ και, στην περίπτωση του Clavibacter michiganensis ssp. sepedonicus, σύμφωνα με την ισχύουσα κοινοτική μέθοδο για την ανίχνευση και διάγνωση του Clavibacter michiganensis ssp. sepedonicus 7 εάν υπάρχουν υπόνοιες, οι παρτίδες πρέπει να κρατηθούν ξεχωριστά υπό επίσημο έλεγχο και είναι δυνατόν να μη διατεθούν στο εμπόριο ή να χρησιμοποιηθούν έως ότου διαπιστωθεί ότι δεν υπήρχαν υποψίες ή δεν ανιχνεύθηκε το Clavibacter michiganensis ssp. sepedonicus ή Pseudomonas solanacearum κατά τις εν λόγω εξετάσεις.

Άρθρο 2

Τα κράτη μέλη ενημερώνουν τα λοιπά κράτη μέλη και την Επιτροπή για οποιαδήποτε χρήση της άδειας. Ενημερώνουν την Επιτροπή και τα λοιπά κράτη μέλη, πριν από την 1η Σεπτεμβρίου 1996, σχετικά με τις ποσότητες που έχουν εισαχθεί σύμφωνα με την παρούσα απόφαση και παρέχουν λεπτομερή τεχνική έκθεση της επίσημης εξέτασης που αναφέρεται στο άρθρο 1 παράγραφος 2 στοιχείο ν) 7 αντίγραφα κάθε φυτοϋγειονομικού πιστοποιητικού διαβιβάζονται στην Επιτροπή.

Άρθρο 3

1. Η άδεια που παρέχεται στο άρθρο 1 ισχύει για την περίοδο μεταξύ 15ης Ιανουαρίου και 30ής Ιουνίου 1996.

2. Η άδεια ανακαλείται εάν θεωρηθεί ότι οι όροι που θεσπίζονται στο άρθρο 1 παράγραφος 2 είναι ανεπαρκείς για την πρόληψη της εισαγωγής επιβλαβών οργανισμών ή ότι δεν έχουν τηρηθεί.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 19 Ιανουαρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 26 της 31. 1. 1977, σ. 20.

(2) ΕΕ αριθ. L 308 της 21. 12. 1995, σ. 77.

(3) ΕΕ αριθ. L 75 της 4. 4. 1995, σ. 25.

(4) Δελτίο ΟΕΡΡ/ΕΜΟΦ, 20, 255-262 (1990).

ΠΑΡΑΡΤΗΜΑ

Πληροφορίες που απαιτούνται για την ετικέτα [όπως αναφέρονται στο άρθρο 1 παράγραφος 2 στοιχείο η)]

1. Όνομα της αρχής που χορήγησε την ετικέτα.

2. Όνομα της οργάνωσης των εξαγωγέων, εφόσον υπάρχει.

3. Ένδειξη «γεώμηλα Τσεχικής Δημοκρατίας για ανθρώπινη κατανάλωση».

4. Ποικιλία.

5. Τόπος παραγωγής (πρέπει να αναφέρεται το περιφερειακό γραφείο φυτικής προστασίας του τόπου αυτού).

6. Μέγεθος.

7. Δηλωμένο καθαρό βάρος.

8. Ένδειξη «σύμφωνα με τις απαιτήσεις ΕΚ 1996».

9. Σήμα τυπωμένο ή σφραγισμένο εξ ονόματος της Τσεχικής υπηρεσίας φυτικής προστασίας.